
Narva Linnavalitsuse 30.04.2014. a korralduse nr 488-k

„Ajutise komisjoni moodustamine“ muutmine
1. Asjaolud ja menetluse käik
Narva Linnavalitsuse 30.04.2014. a korraldusega nr 488-k oli moodustatud ajutine komisjon, mille eesmärgiks on Narva linna koolieelsete lasteasutuste võrgu analüüsi tegemine ja Narva linna koolieelsete lasteasutuste võrgu optimeerimise tegevuskava väljatöötamine. Korralduse punkti 3.2 kohaselt on komisjon kohustatud esitama linnapeale hiljemalt 20.06.2014. a komisjoni töö tulemused.
19.06.2014. a teatas komisjoni aseesimees, et komisjoni liikmed jõudsid järeldusele, et komisjoni tööd tuleb pikendada, kuna ülesanne on mahukas ja keeruline.
2. Õiguslikud alused

2.1 Vastavalt kohaliku omavalitsuse korralduse seaduse § 49 lõikele 11 volikogu kehtestab linnavalitsuse komisjonide moodustamise alused ja korra ning tegevuse alused.

2.2 Vastavalt Narva Linnavolikogu 29.06.2000. a määrusega nr 36 kinnitatud Narva linna põhimääruse punktile 5.7.1 on linnavalitsusel õigus moodustada oma korraldusega ajutisi komisjone.

3. Otsus

Muuta Narva Linnavalitsuse 30.04.2014. a korralduse nr 488-k „Ajutise komisjoni moodustamine“ punkt 3.2 ning sõnastada järgmiselt:

„3.2 Komisjonil esitada linnapeale hiljemalt 29.08.2014. a komisjoni töö tulemused“.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

